કૉમેડી ગ્રૂપ એઆઇબી(AIB)નો વિવાદ હવે કોઇ અલગ જ સ્તરે પહોંચી ગયો છે. કોઇએ વિચાર્યું પણ નહીં હોય કે, કૂતરાના ફેસવાળા સ્નેપચેટ ફિલ્ટરને કારણે એફઆઇઆર નોંધાઇ શકે છે. થોડા દવિસો પહેલાં, એઆઇબી એ આવા જ એક ફિલ્ટર સાથે વડાપ્રધાન નરેન્દ્ર મોદીની તસવીર પોસ્ટ કરી હતી અને સાથે પોતાના ફોન તરફ જોઇ રહેલ નરેન્દ્ર મોદી જેવા જ દેખાતા એક વ્યક્તિની તસવીર મૂકી હતી. પીએમ મોદીના સમર્થકો કૂતરાના ચહેરાવાળા ફિલ્ટરવાળી તસવીર જોઇ ભડકી ગયા અને તેમણે એફઆઇઆર નોંધવા માટે મુંબઇ પોલીસને દબાણ કર્યું.